
 6.11.2018
 BG
 Официален вестник на Европейския съюз
 L 275/10
 РЕГЛАМЕНТ ЗА ИЗПЪЛНЕНИЕ (ЕС) 2018/1650 НА КОМИСИЯТА
 от 5 ноември 2018 година
 за изменение на приложение I към Регламент (ЕО) No 798/2008 по отношение на записите за Канада, Русия и Съединените щати в списъка на трети държави, територии, зони или подразделения, от които са разрешени вносът и транзитното преминаване през Съюза на някои стоки от домашни птици, във връзка с високопатогенната инфлуенца по птиците
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Директива 2002/99/ЕО на Съвета от 16 декември 2002 г. за установяване на ветеринарно-санитарни правила, регулиращи производството, преработката, разпространението и пускането на пазара на продукти от животински произход за консумация от човека (1), и по-специално уводното изречение от член 8, както и член 8, параграф 1, първа алинея, член 8, параграф 4 и член 9, параграф 4, буква в) от нея,
 като взе предвид Директива 2009/158/ЕО на Съвета от 30 ноември 2009 г. относно ветеринарно-санитарните изисквания за вътреобщностната търговия и вноса от трети държави на домашни птици и яйца за люпене (2), и по-специално член 23, параграф 1, член 24, параграф 2 и член 25 от нея,
 като има предвид, че:
 (1)
 В Регламент (ЕО) No 798/2008 на Комисията (3) се определят изисквания за ветеринарно сертифициране при внос и транзитно преминаване през Съюза, включително съхраняването по време на транзит, на домашни птици и продукти от домашни птици („стоките“). В него се предвижда, че стоките могат да бъдат внасяни на територията на Съюза и да преминават транзитно през нея само от третите държави, териториите, зоните или подразделенията, изброени в колони 1 и 3 от таблицата в част 1 от приложение I към регламента.
 (2)
 Съгласно Регламент (ЕО) No 798/2008 пратки със стоки могат да се внасят и да преминават транзитно през Съюза единствено при спазването на определени условия, включително специфичните условия, определени в колона 6 от таблицата в част 1 от приложение I към посочения регламент, и по целесъобразност на „крайната дата“ и „начална дата“, посочени съответно в колони 6А и 6Б от същата таблица. „Крайна дата“ означава датата, от която вече не е разрешен вносът или транзитното преминаване през Съюза на пратки със стоки, произведени в трета държава, територия, зона или подразделение; „начална дата“ означава датата, от която отново е разрешен вносът или транзитното преминаване през Съюза на пратки със стоки, произведени в трета държава, територия, зона или подразделение.
 (3)
 Вписаните в колони 6А и 6Б данни се съхраняват в таблицата в част 1 от приложение I към Регламент (ЕО) No 798/2008, за да се предотвратят вносът и транзитното преминаване през Съюза на пратки със стоки, произведени в ограничителните зони извън Съюза през периода, когато вносът и транзитното преминаване през Съюза на такива пратки не са били разрешени в съответствие с правилата, установени в същия регламент.
 (4)
 Поради това записът за Канада в таблицата в част 1 от приложение I към Регламент (ЕО) No 798/2008 включва зони от тази трета държава, които, след потвърждаване на наличието на високопатогенна